Bibliorum versio regis Iacobi
Bibliorum versio regis Iacobi (Anglice: King James Version (KJV), King James Bible (KJB), Authorized Version (AV)) est Bibliorum versio Anglica primum completa anno 1611, quae iussu Iacobi I regis Angliae pro Ecclesia Anglicana confecta est. Temporibus sequentibus septies edita versio Anglica maximi momenti facta est; editio anni 1769 usque ad hos dies maxime in usu est.